Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: bizonyítványok és oklevelek elismeréséről szóló 2001. évi C. törvényben meghatározott,
Paragraph Index: 5538

2. Kulturális és Oktatási Szakdiplomáciai Főosztály A Kulturális és Oktatási Szakdiplomáciai Főosztály (jelen alfejezet alkalmazásában a továbbiakban: Főosztály) felelős a magyar szellem eredményeinek nemzetközi megismertetéséért, a kiemelt nemzetközi szervezetekben és projektekben történő megjelenésért és azok kezdeményezéséért, továbbá a nemzetközi kapcsolatokra vonatkozó tevékenységek és feladatok felügyeletéért és szervezéséért. 2.1. A Főosztály feltárja a magyar kultúra népszerűsítésével és bemutatásával, illetve a külföldi kultúra magyarországi bemutatásával kapcsolatos lehetőségeket, elvégzi az ezek megvalósításához szükséges tervezési és végrehajtási feladatokat. 2.2. A nemzetközi kétoldalú, illetve multilaterális tárca- és kormányközi vegyesbizottságokban, nemzetközi szervezetekben ellátja az oktatási és kulturális ágazat képviseletét, illetve javaslatot tesz a képviselet ellátására. 2.3. Szervezi és irányítja az OKM nemzetközi programokban – ide nem értve az európai uniós programokat – és az UNESCO-ban történő részvételét. 2.4. A Főosztály ellátja a két- és többoldalú állam- és kormányközi kulturális, oktatási és tudományos egyezményekkel, illetve az egyezmények végrehajtására kötött munkatervekkel, csereprogramokkal az OKM-re háruló feladatokat, segíti a külföldi hallgatók magyarországi költségtérítéses képzés keretében történő fogadásával kapcsolatos feladatok megvalósulását. Koordinálja és elkészíti a nemzetközi oktatási és kulturális rendezvényi tervet és 2006/94. szám programokat, gondoskodik a kormányközi, illetve tárca-megállapodások alapján megvalósuló egyéb rendezvények előkészítéséről és megszervezéséről.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes